Document ID: /roh_data/filtered/fineweb-2-filterrobots_roh.jsonl.gz/22147

La Credit Suisse noda marcantamain damain gudogn il segund quartal da l'onn. Uschia è anc sa resultà in gudogn da 253 milliuns francs. Quai è in minus da bunamain 78% en congual cun il medem quartal da l’onn avant.
La banca gronda senta vinavant il debachel enturn il hedgefonds american Archegos. Quel ha gì in collaps e n’aveva betg ademplì ses pajaments. Il mars passà aveva l’aczia da la Credit Suisse pers massivamain da valur a la bursa. Il collaps dal hedgefonds american ha er il segund quartal chaschunà ina chargia da 594 milliuns francs. L’emprim quartal era quella chargia anc sin 4,4 milliardas francs.